NORAKSTS

|  |  |
| --- | --- |
| 25.07.2024. | Nr.8/28 |

###### DOMĀJAMO DAĻU NO ZEMES VIENĪBAS AVIĀCIJAS IELĀ 13, JELGAVĀ,

###### DAĻAS, UZ KURAS ATRODAS DAUDZDZĪVOKĻU DZĪVOJAMĀ MĀJA LĀČPLĒŠA IELĀ 27, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā saņemts Zemgales apgabaltiesas 109.iecirkņa zvērinātas tiesu izpildītājas Agneses Celhertes-Ozolas 2024. gada 5. jūnija Paziņojums Nr.05237/109/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Lāčplēša ielā 27, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Lāčplēša ielā 27, Jelgavā, pieder dzīvokļa īpašumi Nr.5 un 7, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr.3475-5 un 3475-7. Dzīvojamā māja izvietojas uz fiziskai personai piederošas zemes vienības ar kadastra apzīmējumu 0900 027 0027 Aviācijas ielā 13, Jelgavā.

Pamatojoties uz Jelgavas valstspilsētas pašvaldības Zemes lietu komisijas 2023. gada 5. septembra lēmumu Nr.9/27 “Par dzīvojamai mājai Lāčplēša ielā 27, Jelgavā, funkcionāli nepieciešamā zemes gabala noteikšanu” dzīvojamai mājai Lāčplēša ielā 27, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Latgales reģionālās pārvaldes 2024. gada 8. februāra Paziņojumā Nr.2-16-L/19 par atsavināmo zemi un atsavināšanu cenu noteikta atsavināmās zemes vienības ar kadastra apzīmējumu 0900 027 0027 Aviācijas ielā 13, Jelgavā, daļas 1030 m2 platībā cena.

Jelgavas valstspilsētas pašvaldībai piederošajam dzīvokļa īpašumam Lāčplēša ielā 27-5, Jelgavā, proporcionāli piekrītošajām zemes vienības ar kadastra apzīmējumu 0900 027 0027 daļas 523/11649 domājamām daļām atsavināšanas cena noteikta 647,41 *euro* (seši simti četrdesmit septiņi *euro* un41 cents) apmērā.

Jelgavas valstspilsētas pašvaldībai piederošajam dzīvokļa īpašumam Lāčplēša ielā 27-7, Jelgavā, proporcionāli piekrītošajām zemes vienības ar kadastra apzīmējumu 0900 027 0027 daļas 465/11649 domājamām daļām atsavināšanas cena noteikta 575,61 *euro* (pieci simti septiņdesmit pieci *euro* un61 cents) apmērā.

Daudzdzīvokļu dzīvojamās mājas Lāčplēša ielā 27, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Sniedzes Upītes depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 988/11649 domājamās daļas no zemes vienības Aviācijas ielā 13, Jelgavā, daļas (kadastra apzīmējums 0900 027 0027 8001), uz kuras atrodas daudzdzīvokļu dzīvojamā māja Lāčplēša ielā 27, Jelgavā, par noteikto atsavināšanas cenu 1223,02 *euro* (viens tūkstotis divi simti divdesmit trīs *euro* un2 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar Valsts zemes dienesta 2024. gada 8. februāra Paziņojumu Nr.2-16-L/19 par atsavināmo zemi un atsavināšanas cenu, pārskaitīt 1223,02 *euro* (viens tūkstotis divi simti divdesmit trīs *euro* un2 centi) kopsummā zvērinātas tiesu izpildītājas Agneses Celhertes-Ozolas depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
   1. par dzīvokļa īpašumu Lāčplēša ielā 27-5, Jelgavā, 647,41 *euro* (seši simti četrdesmit septiņi *euro* un41 cents);
   2. par dzīvokļa īpašumu Lāčplēša ielā 27-7, Jelgavā, 575,61 *euro* (pieci simti septiņdesmit pieci *euro* un61 cents).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā